stanford-oval/wikipedia huggingface dataset:
Ratsastuskoulu
SRL:n hyväksyntä

Suomen Ratsastajainliiton hyväksymiä ratsastuskouluja ja harrastetalleja on ympäri Suomea noin 200. Tämä hyväksyntä takaa melko hyvin sen, että tallilla annetusta opetuksesta vastaa ammattikoulutuksen saanut ratsastuksenopettaja tai -ohjaaja ja että hevoset ja niiden hoito sekä ratsastusalueet ja -maastot ovat asianmukaiset. Myös "villi talli" voi kuitenkin olla aivan asiallinen ja turvallinen ratsastuspaikka, sillä kaikki hyvätkään ratsastuskoulut eivät syystä tai toisesta halua hankkia SRL:n hyväksyntää. Ratsastusta aloittavan kannattaakin käydä tutustumassa eri tallivaihtoehtoihin esimerkiksi yhdessä jonkun harrastajan kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Ratsastajainliitto ry (mm. lista hyväksytyistä ratsastuskouluista ja harrastetalleista).
Ratsastuskoululaiset tuovat tuntia varten valmisteltuja poneja tallista.
Reformation

| Reformation Kiuas |
| --- | --- | --- |

Studioalbumin tiedot
 Julkaistu: 24. toukokuuta 2006
 Tyylilaji: metallimusiikki
 Kesto: 43.55
 Levy-yhtiö: Spinefarm
Listasijoitukset
  Suomen virallinen lista: 21.
Kiukaan muut julkaisut
| The Spirit of Ukko 2005 | Reformation 2006 | The New Dark Age 2008 |
Reformation on Kiukaan toinen studioalbumi, joka julkaistiin 24. toukokuuta 2006. Se nousi Suomen virallisen listan sijalle 21.
Kappaleet

Race With the Falcons – 4.47
Through the Ice Age – 3.58
The New Chapter – 4.25
Of Ancient Wounds – 3.33
Child of Cimmeria – 1.06
Black Winged Goddess – 5.21
Heart of the Serpent – 4.55
Bleeding Strings – 5.50
Call of the Horns – 3.39
Reformation – 6.12
Hunting Girl – 5.09 (Jethro Tull -cover, Japanin painoksen bonuskappale)
Kokoonpano

Ilja Jalkanen – laulu
Mikko Salovaara – kitara
Teemu Tuominen – bassokitara
Atte Tanskanen – kosketinsoitin
Markku Näreneva – rummut
Niko Kalliojärvi – muu laulu (kappale 6)
Euge Valovirta – soolokitara (kappale 8)
Janne ”Crab” Lehikoinen – soolokitara (kappale 8)
Jaana Ranta – huilu (kappale 10)
Karoliina Tiuraniemi – viulu
Essi Toivonen – viulu, sello (kappaleet 6 ja 10)
Dr. Evil – muu laulu (kappale 10)
Nino Laurenne – äänittäjä, miksaaja
Aksu Hanttu – äänittäjä
Ossi Tuomela – äänittäjä
Mika Jussila – masteroija
Janne ”ToxicAngel” Pitkänen – kansikuva
Arvostelut

Desibeli.net:
Imperiumi.net:
Soundi:
Aiheesta muualla

Reformation Discogsissa. (englanniksi)
Albumi Reformation Encyclopaedia Metallum -sivustolla (englanniksi)
Kiuas
| --- | --- |
Studioalbumit:   The Spirit of Ukko  Reformation  The New Dark Age  Lustdriven 
EP:t:   Winter in June  Kiuas War Anthems  Sailing Ships  Samooja: Pyhiinvaellus 
Singlet:   ”Race with the Falcons”  ”Of Sacrifice, Loss and Reward”
René Amengual

René Amengual
René Amengual Astaburuaga (2. syyskuuta 1911 Santiago de Chile – 2. elokuuta 1954 Santiago de Chile) oli chileläinen säveltäjä ja pianisti.
Amengual pääsi Chilen kansalliseen musiikkikonservatorioon vuonna 1923. Siellä hän sai pianonsoiton opetusta Alberto Spikiniltä sekä Rosita Renardilta ja sitten sävellysopetusta Pedro Humberto Allendelta. Amengual valmistui vuonna 1935 ja aloitti sitten itse akateemisen uran kansalliskonservatoriossa, jota hän johti vuodesta 1947. Hän opetti myös Liceo experimental Manuel de Salasissa ja oli mukana perustamassa Escuela moderna de música de Santiagoa. Hän oli käytännöillään rakentamassa pohjaa Chilen musiikkikoulutuksen uudistuksille.
Amengual oli Chilen kansallisen säveltäjäliiton aktiivinen jäsen vuodesta 1936. Vuonna 1943 hän matkusti Yhdysvaltoihin Institute of International Educationin vieraana. Hän vieraili myös festivaaleilla ja kongresseissa Sveitsissä, Ranskassa sekä Saksassa. Amengual oli mukana laatimassa pedagogisia teoksia Mi amigo el piano, Selección de clásicos ja Los maestros del clavecín.
Amengualin varhaisemmissa teoksissa on kuultavissa ranskalaisen impressionismin ja uusklassismin vaikutus. Amengual eteni uransa mittaan kohti atonaalisempaa tyyliä. International Society for Contemporary Musicin festivaalilla Oslossa vuonna 1953 esitettiin hänen viimeiseksi teoksekseen jäänyt puhallinsekstetto, jossa ilmeni kehittynyt atonaalinen sävelkieli. Amengualin muun tuotannon joukossa on piano- ja kamarimusiikkia (kuten jousikvartettoja), Preludio sinfónico (1939), kuoroteoksia, pianokonsertto (1941/1942) ja harppukonsertto (1950). Sävelkielen estetiikan muutos kuului harppukonsertossa.
Raúl Fernández-Cavada

| Henkilötiedot |
| --- | --- | --- | --- |
Koko nimi: Raúl Fernández-Cavada Mateos
Syntymäaika: 13. maaliskuuta 1988 (ikä 36)
Syntymäpaikka:  Bilbao, Vizcaya, Espanja
Pelipaikka: maalivahti
Pituus: 196 senttimetriä
Paino: 88 kilogrammaa
Seura
Seura: Racing Santander
Pelinumero: –
Junioriseurat
1997–1998: Colegio Francés
1998–2006: Athletic
Seurat
| Vuodet | Seura | O | (M) |
| 2006–2007 | Basconia | 29 | (0) |
| 2007–2010 | Athletic B | 19 | (0) |
| 2008–2009 | → Conquense (laina) | 24 | (0) |
| 2009–2010 | → Granada (laina) | 22 | (0) |
| 2010–2014 | Athletic | 5 | (0) |
| 2013–2014 | → Numancia (laina) | 11 | (0) |
| 2014– | Racing Santander | 0 | (0) |
 Seurajoukkueuran tilastot kattavat vain kansalliset sarjat, päivitetty 20. heinäkuuta 2014.
Raúl Fernández-Cavada Mateos eli Raúl (s. 13. maaliskuuta 1988 Bilbao, Vizcaya, Espanja) on espanjalainen jalkapallomaalivahti. Hän edustaa Espanjan toiseksi korkeimmalla sarjatasolla Segunda Divisiónissa pelaavaa Racing Santanderia.
Raúl on Athleticin kasvatti ja edustanut seuraa vuodesta 1998 lähtien. Vuosina 2006–2010 hän pelasi seuran reservijoukkueissa sekä lainalla Segunda División B:n Conquensessä ja Granadassa, jonka kanssa hän saavutti sarjanousun Segunda Divisióniin, ennen ylennystään edustusjoukkueeseen kaudeksi 2010–2011. Hän debytoi edustusjoukkueessa ja Primera Divisiónissa 23. huhtikuuta 2011 Baskimaan paikallisottelussa Real Sociedadia vastaan. Peliminuutit ykkösmaalivahti Gorka Iraizozin varjossa olivat kuitenkin vähissä, ja kaudeksi 2013–2014 Raúl lainattiin Segunda Divisiónin Numanciaan.
Aiheesta muualla

Raúl BDFutbol-sivustolla (englanniksi)
René Aust

René Aust
René Aust (s. 24. huhtikuuta 1987 Lüdinghausen) on saksalainen Vaihtoehto Saksalle -puolueen poliitikko.
Aust tuli valituksi Euroopan parlamentin jäseneksi europarlamenttivaaleissa 2024. Siihen saakka hän oli istunut Thüringenin maapäivillä. Aust pääsi heinäkuussa 2024 perustetun Suvereenien kansakuntien Eurooppa -ryhmän puheenjohtajaksi yhdessä Stanisław Tyszkan kanssa. Euroopan parlamentti tuomitsi heinäkuussa 2024 Viktor Orbánin "rauhanmissioksi" kutsutun matkan Vladimir Putinin luo. Aust vastusti päätöstä ja kiitti Orbánia poliittisen johtajuuden osoittamisesta.
Ratahelokki

| Ratahelokki> Tieteellinen luokittelu |
| --- | --- |
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Myrtales
Heimo::  Horsmakasvit
Suku::  Helokit Oenothera
Laji::  scandinavica
Kaksiosainen nimi
 Oenothera scandinavica  Rostański 
Infobox OKNimi-testi OK: 
Ratahelokki (Oenothera scandinavica) on horsmakasveihin ja helokkeihin kuuluva kasvilaji. Sen on kuvannut uutena lajina vuonna 2007 puolalainen Krzysztof Rostański Pohjoismaista tallennetuista helokkinäytteistä. Lajin tyyppi on kerätty 1920-luvulla Ruotsin Skånesta. Ratahelokki on oletettavasti alkuperältään risteymä, jonka kantalajit ovat iltahelokki (Oenothera biennis) ja karheahelokki (Oenothera depressa). Kantalajit ovat kotoisin Yhdysvalloista ja Kanadasta, niitä esiintyy tulokaslajeina Pohjoismaissa. Suomessa ratahelokki on harvinainen satunnaislaji, jota on havaittu 1900-luvulta 2000-luvun alkuun.
Aiheesta muualla

Kasviatlas 2021: Ratahelokin (Oenothera scandinavica) levinneisyys Suomessa.
Rivieditori

Teletype ASR-33 -teleprintteri.
Rivieditori on tietokoneella käytettävä tekstieditori, jollaisia käytettiin ennen kuin kehitettiin näyttöpohjaisia editoreita kuten vi. Rivieditoria käytettiin teleprintterillä (tulostin, jossa on näppäimistö) ilman näyttöä ja ilman mahdollisuutta siirtää kohdistinta dokumentissa.
Rivieditoreissa oli komentomoodi, jolla voitiin sijoittaa, poistaa ja muokata (merkkijonon korvaamisella) rivejä, sekä syöttömoodi, joka oli ainoa tapa lisätä uutta tekstiä.
Ennen Emacsin kehittämistä Multics-alustalla oli neljä tekstieditoria yleisessä käytössä, joista kaksi oli rivieditoreja: edm ja qedx.
Rivieditoreja

ed
edlin
QED
TECO
Aiheesta muualla

Native assembler and line editor (englanniksi)
René Audet

René Audet (18. tammikuuta 1920 Montreal – 12. kesäkuuta 2011 Montreal) oli katolisen kirkon 30. toukokuuta 1948 vihitty kanadalainen pappi ja 31. heinäkuuta 1963 vihitty piispa. Hänet nimitettiin vuonna 1963 Ottawan arkkihiippakunnan apulaispiispaksi ja Chonochoran titulaaripiispaksi. Vuonna 1968 hänet nimitettiin Jolietten piispaksi, jona hän toimi vuoteen 1990.
Audet osallistui Vatikaanin toiseen kirkolliskokoukseen.
Audet kuoli 91-vuotiaana Montrealissa.
Rivi riviltä, lyönti lyönniltä

| Rivi riviltä, lyönti lyönniltä |
| --- | --- |
Kirjailija:  Raymond Carver
Genre:  runous
Suomennos
Suomentaja:  Lauri Otonkoski, Esko Virtanen
Kansitaiteilija:  Marja-Leena Muukka
Kustantaja:  WSOY
Julkaistu:  1994
Ulkoasu:  nidottu
Sivumäärä:  153
ISBN:  951-0-19350-X
Löydä lisää kirjojaKirjallisuuden teemasivulta
Rivi riviltä, lyönti lyönniltä on valikoima Raymond Carverin runoja suomeksi. WSOY:n vuonna 1994 kustantaman kokoelman suomensivat Lauri Otonkoski ja Esko Virtanen.
Jälkilause: Kirjoittamisesta

Carverin mukaan hyvällä kirjoittajalla tulee olla oma, erityinen näkemys ja taito ilmaista se täsmällisesti ja tarkasti. Tekstin tulee olla tarkkaa ja täsmällisesti laadittua, jotta sen yksityiskohdat olisivat kouriintuntuvia ja merkityksellisiä. Carver kehottaa välttämään ”kikkoja”, halpoja temppuja jotka ovat lopulta kyllästyttäviä. ”Liian usein 'kokeellisuus' antaa luvan huolimattomalle, typerälle tai jäljittelevälle kirjoittamiselle. Vielä pahempaa, antaa luvan yrittää väheksyä tai vieraannuttaa lukijaa.” Tekstin tulee kertoa jotain kirjoittajan omasta todellisuudesta, tuoda sieltä viestejä muille. Aito kokeellisuus syntyy vain omintakeisuudesta. Jonkun muun tapa tarkkailla todellisuutta ei ole muiden kirjailijoiden jäljiteltävissä.
Aiheesta muualla

Heikki Saure: Oikein tähdätty osuu maaliin (Arkistoitu – Internet Archive). Etelä-Suomen Sanomat 1994.
Rata jatkuu

| Rata jatkuu Jontti & Shaka |
| --- | --- | --- |

Kokoelmalevyn tiedot
 Julkaistu: 24. maaliskuuta 2008
 Formaatti: CD
 Tuottaja(t): Hullukoira, Speakeasy
 Tyylilaji: rap
 Levy-yhtiö: 3rd Rail Music
Jontin & Shakan muut julkaisut
| Rata-äänite 2007 | Rata jatkuu 2008 |   |
Rata jatkuu on rap-duo Jontin & Shakan kaksois-CD Rata-äänite ja Vittuun koko sakki! -albumeista. Albumi sisältää myös kaksi ennen julkaisematonta kappaletta sekä uudelleen miksauksen kappaleesta "Sattuu ja tapahtuu". Albumi julkaistiin 24. maaliskuuta 2008 3rd Rail Musicin kautta.
Kappaleet

| --- | --- |
 Levy yksi Tuttuun tapaan – 3.17  (mukana Setä Koponen)  Kunnon poika – 4.26  Kolmatta linjaa – 3.51  Kurssi hakuses – 4.19  Haastattelu (Skit) – 1.08  Jontti avautuu – 4.27  Kesän saldo – 5.42  Talos on hulluja – 4.25  (mukana Nutt-So & Destro)  Taivas on rajana – 3.35  (mukana Adebizi & Konna)  Räkälä (Skit) – 1.44  Ympäri vuorokauden – 3.33  Paska juttu – 4.09  (mukana Petos)  Päiväni murmelina – 4.27 :  Levy kaksi Intro – 1.11  Vittuun koko sakki – 3.44  Pistä se paskaks – 4.05  Fätimpää saa ettii 2005 – 4.30  Liian paljon paskaa – 4.21  Hellsinki triad – 3.02  (mukana Adebizi & Pulma)  Shaka avautuu – 4.38  Outro – 1.36  Sattuu ja tapahtuu (Kid Koma-remix, mukana Konna) – 3.24  Ei! – 3.14  Rata jatkuu – 11.11  (mukana Petos, Adebizi, Konna, Kid Koma, Tatc, Mac Bueno, Itsetuho, Pikkupiru, T-Murha, Raimo & Ässä)
Randstad

Randstadin alue
Randstad on useiden kaupunkialueiden muodostama konurbaatio ja megapoli Alankomaiden länsiosassa. Alueeseen kuuluvat esimerkiksi Amsterdam, Rotterdam, Haag ja Utrecht. Alueella asuu laskutavasta riippuen 7,5–10 miljoonaa ihmistä eli suunnilleen puolet Alankomaiden väestöstä. Se kuuluu Euroopan suurimpiin kaupunkikeskittymiin.
Tärkeimmät kaupungit

Almere
Amsterdam
Delft
Dordrecht
Gouda
Haarlem
Hilversum
Leiden
Rotterdam
Haag
Utrecht
Zoetermeer
Zandvoort
Aiheesta muualla

Randstadin alueen viralliset verkkosivut (Arkistoitu – Internet Archive) (englanniksi)
Risteysruudukko

Risteysruudukko Lontoossa vuonna 1969
Risteysruudukko tai risteysruudutus on tieliikenteenohjauksen toimenpide, jonka tarkoituksena on estää risteyksen tukkeutuminen ja ehkäistä siitä johtuvia ruuhkia. Risteysruudukko merkitään tyypillisesti keltaisella ristikkokuviolla, joka on maalattu useilla diagonaalisesti kohtaavilla viivoilla (tai vain kahdella suuren ruksin muodostavalla viivalla). Ajoneuvot eivät saa ajaa merkitylle alueelle, ellei risteyksen jälkeen ole tarpeeksi tilaa risteyksestä poistumiselle. Ainoa poikkeus on tilanne, jossa vasemmalle kääntyvä ajoneuvo väistää kohtaavaa liikennettä.
Risteysruudukoita voidaan maalata myös muille ajoradan alueille, jotka on pidettävä vapaana paikallaan seisovasta liikenteestä. Tällaisia ovat esimerkiksi hälytysajoneuvoreittien kriittisimmät kohdat, tasoristeykset ja tonttiliittymät.
Ensimmäiset risteysruudukot otettiin käyttöön Britanniassa vuonna 1967 onnistuneen kokeilun jälkeen Lontoossa. Risteysruudukoita käytetään monissa Euroopan maissa, kuten Suomessa, Ruotsissa, Kyproksella, Irlannissa, Maltassa, Portugalissa ja Serbiassa sekä esimerkiksi osissa Yhdysvaltoja, Hongkongissa, Filippiineillä ja Brasiliassa.
Suomessa risteysruudukkoja kokeiltiin ensimmäistä kertaa vuosina 2004–2010 kuudessa risteyksessä Helsingissä, mutta myöhemmin kokeiluristeysten määrää lisättiin ja ruudukot maalattiin yhteensä 15 risteykseen. Koska vuoden 1981 tieliikennelaissa ei ollut risteysruudkon määritelmää, haki kaupunki poikkeusluvan ruudukkojen maalaamiseen Liikenne- ja viestintäministeriöstä. Kokeilun tulokset olivat positiivisia, ja risteysalueelle pysähtyminen väheni. Vuosina 2015–2018 risteysruudukoita kokeiltiin kolmessa risteyksessä myös Tampereella. Yhden risteysruudukon kustannus oli vuonn 2016 noin 1 500 euroa. Vuonna 2020 voimaan astuneessa tieliikennelaissa mahdollistetaan keltaisten risteysruudukkojen käyttö. Kesällä 2021 risteysruudukot otettiin käyttöön Turussa Aninkaistenkadulla Yliopistonkadun ja Maariankadun risteyksissä.
Liikennesäännöstö

Monissa Euroopan unionin maissa (Irlantia lukuun ottamatta) sekä esimerkiksi Australiassa ja Venäjällä liikennesääntöjen mukaan risteykseen pysähtyminen on aina kiellettyä, oli se merkitty risteysruudukolla tai ei. EU:ssa tämä koskee sivutien kanssa liikennevalo-ohjatusti risteävän päätien liikennevalojen odotusaluetta. Sääntöä noudatetaan yleisesti hyvin, tosin Saksassa harvemmin, mutta risteysruudukkoja käytetään siitä huolimatta erityisen ruuhkaherkissä risteyksissä muistuttamaan kuljettajia säännöstä ja esimerkiksi tasoristeyksissä, joissa risteykseen jumiin jääminen voi aiheuttaa onnettomuuden.
Aiheesta muualla

Kuvia tai muita tiedostoja aiheesta Risteysruudukko Wikimedia Commonsissa
Video-opas risteysruudukolla varustetussa risteyksessä ajamiseen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Box junction
Chileläinen liikennemerkki kieltää risteysruudukon päälle pysähtymisen.
Käännös suomeksi
Randoserukabā no Yukue

| Randoserukabā no Yukue Kamin Shirahata |
| --- | --- | --- |

Studioalbumin tiedot
 Julkaistu: 25. marraskuuta 2011
 Tuottaja(t): Kamin Shirahata
 Tyylilaji: Pop, Rock
 Kesto: 23.55
 Levy-yhtiö: Gyuune Cassette
Kamin Shirahata:n muut julkaisut
|   | Randoserukabā no Yukue 2011 | Kudamono 2014 |
Randoserukabā no Yukue (jap ランドセルカバーのゆくえ) on japanilaisen laulaja-lauluntekijä Kamin Shirahatan debyyttialbumi.
Kappaleet

言葉のうら (Kotoba no ura) – 3.32
本当の温度 (Hontō no ondo) – 3.38
ハイライト (Hairaito) – 3.14
頭脳戦 (Zunō-sen)  – 2.35
収穫 (Shūkaku) – 3.20
size  – 3.13
ランドセルカバー (Randoserukabā) – 4.23
Kokoonpano

Kamin Shirahata – laulu, kitara, koskettimet
Suharakeizou – bassokitara
Zundasu Masao – rummut
Chiaki Okamoto – viulu
Tajimaaya – piano
Rolls-Royce Corniche (2000)

| Rolls-Royce Corniche V |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Rolls-Royce Motors
Valmistusvuodet:  2000–2002
Tuotantomäärä:  374
Korimalli:  2-ovinen avoauto
Luokka:  F-segmentti
Edeltäjä:  Rolls-Royce Corniche IV
Seuraaja:  Bentley Azure (2006)
Teknisesti samankaltaisia:  Rolls-Royce Silver Seraph
Tekniset tiedot
Mitat
Massa:  2 744 kg
Pituus:  5 405 mm
Rolls-Royce Corniche V on ylellinen avoauto, jota brittiläinen Rolls-Royce Motors valmisti vuosina 2000–2002.
Robert Evans

| Robert Evans |
| --- | --- |
 2012
Henkilötiedot
Muut nimet:  Robert J. Shapera
Syntynyt: 29. kesäkuuta 1930 New York
Kuollut: 26. lokakuuta 2019 (89 vuotta)
Kansalaisuus:  Yhdysvallat
Ammatti:  elokuvatuottaja
Puoliso:  Sharon Hugueny (1961–62) Camilla Sparv (1963–65) Ali MacGraw (1969–72) Phyllis George (1977–78) Catherine Oxenberg (1998) Leslie Ann Woodward (2002–04) Victoria White O’Gara (2006)
Robert Evans (alk. Robert J. Shapera; 29. kesäkuuta 1930 New York City, New York, Yhdysvallat – 26. lokakuuta 2019 Beverly Hills, Kalifornia) oli yhdysvaltalainen elokuvatuottaja, joka tunnetaan parhaiten Paramount-yhtiölle 1960-luvun lopussa ja 1970-luvun alussa tuottamastaan ”tetralogiasta” Rosemaryn painajainen, Love Story, Kummisetä ja Chinatown. Kaikkiaan Evans tuotti yli 300 elokuvaa. Lisäksi hän on saanut kuuluisuutta hedonistisen elämäntapansa ja seitsemän avioliittonsa kautta. Hän julkaisi vuonna 1997 omaelämäkerrallisen äänikirjan The Kid Stays in the Picture, jonka pohjalta tuotettiin samanniminen dokumenttielokuva.
Evansilla on tähti Hollywoodin Walk of Famella.
Aiheesta muualla

Robert Evans Internet Movie Databasessa. (englanniksi)
Robert Evansin muistokirjoitus Helsingin Sanomissa
Rick Owens

| Rick Owens |
| --- | --- |
 Owens vuonna 2019
Henkilötiedot
Syntynyt: 18. marraskuuta 1962 (ikä 61) Porterville, Kalifornia, Yhdysvallat
Ammatti:  muotisuunnittelija
Puoliso:  Michèle Lamy
Richard Saturnino Owens (s. 18. marraskuuta 1962 Porterville, Kalifornia, Yhdysvallat) on yhdysvaltalaissyntyinen muotisuunnittelija, joka tunnetaan parhaiten nimeään kantavasta vaatemerkistään. Rick Owens -vaatemerkin lisäksi Owens on perustanut OWENSCORP-nimisen yrityksensä alle useita sisarmerkkejä, joihin lukeutuu Rick Owensin diffuusio-, eli sisarlinja, vaatemerkki DRKSHDW, huonekalumerkki Rick Owens Furniture, sekä HUNRICKOWENS-niminen, kalliimpiin materiaaleihin keskittynyt vaate- ja asustemerkki.
Yksityiselämä

Rick Owens opiskeli muotisuunnittelua Otis College of Art and Designissa, josta hän valmistui vuonna 1981.
Owens on naimisissa Michèle Lamyn kanssa. Lamy työskentelee läheisesti Rick Owensin kanssa ja on ollut perustamassa OWENSCORPia. Lamy on Rick Owens Furnituren toiminnanjohtaja.
Vaatteet

Rick Owens -merkin vaatteet edustavat avantgarde-tyyliä, jota on kuvailtu ”Glamour-goottilaiseksi”.
Vaatteiden leikkaukset ovat usein vääristyviin muotoihin ja mittasuhteisiin nojaavia. Materiaaleina niissä on usein nahka, farkkukangas, puuvilla ja villa, viskoosi sekä muut, erikoisemmat materiaalit. Rick Owensin vaatteiden yleisin väri on musta. Tummat, maanläheiset värit ovat brändille ominaisia, mutta myös vaaleat ja värikirkkaat vaatteet ovat usein esillä.
Merkin suosituimpiin tuotteisiin kuuluvat sen valmistamat kengät, kuten koripallokenkää mukaileva Geobasket ja uudempi, sukupuolineutraali Kiss Boot -korkokenkä.
Aiheesta muualla

Kuvia tai muita tiedostoja aiheesta Rick Owens Wikimedia Commonsissa
Rasmus Korhonen

| Rasmus Korhonen |
| --- | --- |

Henkilötiedot
Syntynyt: 22. lokakuuta 2002 (ikä 21) Oulu, Suomi
Kansalaisuus:   Suomi
Jääkiekkoilija
Lempinimi:  Rasse
Pelipaikka:  maalivahti
Hanska:  vasen
Pituus:  195 cm
Paino:  91 kg
Seura
Seura:  Västerås IK
Sarja:  HockeyAllsvenskan
Pelinumero:  40
Pelaajaura
Pääsarjaura:  2020–
Aik. seurat:  Ässät (SML) Hermes (Mestis) Sport (SML) Tucson Roadrunners (AHL) Jukurit (SML)
NHL-varaus:  122. varaus, 2021 Arizona Coyotes
Rasmus Korhonen (s. 22. lokakuuta 2002 Oulu) on suomalainen jääkiekkomaalivahti, joka pelaa Ruotsin toiseksi korkeimmalla sarjatasolla HockeyAllsvenskan-joukkue Västerås K:ssa.
Ura > Seuraura

Korhonen syntyi Oulussa isänsä Markuksen ollessa pelaajana Oulun Kärpissä. Korhonen on Tampereen Ilveksen kasvatti. Hän siirtyi kaudeksi 2020–2021 Porin Ässien U20-junioreihin. Marraskuussa 2020 Korhonen nousi seuran SM-liigajoukkueeseen, kun Ässien maalivahtiosastolta oli sivussa sekä Linus Söderström että Sami Aittokallio. Joukkueen ykkösmaalivahtina toimi TPS:stä lainasopimuksella pelannut Rasmus Tirronen. Korhonen teki SM-liigadebyyttinsä 28. marraskuuta 2020 vieraissa Turun Palloseuraa vastaan. Hän päästi maalin jo neljän sekunnin pelin jälkeen, kun Markus Nurmi onnistui tekemään SM-liigan historian nopeimman maalin. Korhoselle merkittiin yksi torjunta, kunnes hän päästi toisen maalin jo minuutin ja 20 sekunnin pelin jälkeen, jonka jälkeen Korhosen Ässien maalinsuulla korvasi Tirronen. Korhonen esiintyi SM-liigassa kauden aikana vielä 28. joulukuuta 2020 vieraissa Vaasan Sportia vastaan, kun hänet vaihdettiin loukkaantuneen Sami Aittokallion tilalle Ässien maalinsuulle ottelun kolmanteen erään. Korhonen torjui ottelussa seitsemän kertaa, eikä hän päästänyt erän aikana maaliakaan.
Arizona Coyotes varasi Korhosen neljännellä kierroksella 122. pelaajana NHL:n varaustilaisuudessa 2021. Tätä ennen hän teki Ässien kanssa kaksivuotisen SM-liigasopimuksen toukokuussa 2021. Kesäkuussa seura lainasi Korhonen koko kauden 2021–2022 kattavalla sopimuksella Mestis-joukkue Kokkolan Hermekseen. Hän pelasi siellä tulokaskautensa aikana 23 runkosarjaottelua torjuen yhden nollapelin sekä kaksi playoff-ottelua. Jo SM-liigan siirtotakarajan umpeuduttua, maaliskuussa 2022 Ässät lainasi Korhosen sääntöjen salliman viikon ajaksi Vaasan Sportiin, kun siellä puolestaan lainalla pelannut Samuel Jukuri kutsuttiin takaisin emoseuraansa Rauman Lukkoon. Korhonen pelasi Sportissa kolme ottelua, jonka jälkeen hän palasi Hermekseen. Korhonen puki kauden aikana Ässien paidan 12 SM-liigaotteluun, mutta hän ei saanut kuitenkaan peliaikaa. SM-liiga- ja Mestis-kausien päätyttyä huhtikuussa 2022 Korhonen siirtyi amatööritryout-sopimuksella AHL-joukkue Tucson Roadrunnersiin.
Kauteen 2022–2023 Korhonen lähti niin ikään Ässien toisena maalivahtina Niklas Rubinin aisaparina. Hän sai SM-liigassa tililleen 15 runkosarjaottelua torjuen viisi voittoa sekä yhden playoff-ottelun. Korhonen pelasi SM-liigauransa ensimmäisen nollapelin kauden toisessa ottelussaan 26. lokakuuta 2022 Hämeenlinnan Pallokerhoa vastaan. Hän torjui Ässien 3–0-voittoon päättyneessä ottelussa 24 kertaa. Teemu Vuorisalo valitsi Korhosen ottelun Alumnien tähtien ykköstähdeksi.
Kaudeksi 2023–2024 Korhonen siirtyi vuoden mittaisella sopimuksella Mikkelin Jukureihin. Hän toimi pääasiassa joukkueen kakkosmaalivahtina Markus Ruusulle. Korhonen torjui runkosarjassa 24 ottelussa 12 voittoa 90,3 torjuntaprosentilla pelaten kolme nollapeliä. Pudotuspeleissä hän pelasi vain yhdessä ottelussa.
Kaudeksi 2024–2025 Korhonen siirtyi kaksivuotisella sopimuksella Ruotsin toiseksi korkeimmalla sarjatasolla HockeyAllsvenskanissa pelaavaan Västerås IK:hon.
Ura > Maajoukkueura

Korhonen valittiin Suomen alle 20-vuotiaiden MM-leiriryhmään elokuun 2022 turnaukseen, mutta hän putosi kuitenkin lopullisesta kisajoukkueesta. Yhteensä Korhonen on pelannut kolme nuorten ja yhden poikien maaottelun.
Muuta

Korhonen on toisen polven SM-liigamaalivahti, sillä hänen isänsä Markus pelasi omalla urallaan pudotuspelit mukaan lukien yhteensä 206 SM-liigaottelua. Markus Korhonen pelasi myös yli sata ottelua Ruotsin Elitserienissä, minkä lisäksi hän loi pääsarjauraa myös Venäjällä, Tanskassa ja Sloveniassa. Korhonen toimii nykyään Tampereen Ilveksen SM-liigajoukkueen maalivahtivalmentajana.
Korhonen on maininnut esikuvikseen Pekka Rinteen ja Miikka Kiprusoffin.